open-index/open-wikipedia-markdown huggingface dataset:
יחסי אלג'יריה–דנמרק

**יחסי אלג'יריה–דנמרק** הם היחסים הדו-צדדיים בין '''הרפובליקה האלג'יראית הדמוקרטית העממית''' ובין **[[ממלכת דנמרק]]**. לאלג'יריה שגרירות בקופנהגן ואילו לדנמרק שגרירות באלג'יר.

## היסטוריה
### מלחמת אלג'יריה–דנמרק
ממוזער|תצלום המציג את אלג'יר בתקופה העות'מאנית
באמצע המאה ה-18 הלך וגדל היקף הסחר הדני-נורווגי בים התיכון. במטרה לאפשר מעבר תקין של הסחורות שלו, חתם איחוד דנמרק-נורווגיה על הסכם שלום עם אלג'יריה העות'מאנית שכלל תשלום מס לשליטים המקומיים. ב-1766 עלה לשלטון באלג'יריה בבא מוחמד אבן-עוסמאן שדרש להגדיל את התשלום לממלכה שלו, וזכה לסירוב מצד האיחוד. זמן קצר לאחר מכן נחטפו שלוש ספינות סוחר דניות-נורווגיות וצוותיהן נמכרו לעבדות.

בתגובה לכך, נשלח מדנמרק-נורווגיה צי שכלל ארבע אניות קו, שתי פריגטות, ושתי גאליוט בפיקודו של פרדריק כריסטיאן קאס, שאיים להפציץ את עיר הבירה אם האלג'יראים לא יסכימו לחתום על הסכם חדש שהוכתב על ידי הדנים. באלג'יריה סירבו, וההפצצה נכשלה מאחר שחלק גדול מהצוות חלה בטיפוס. הספינות גם לא עמדו באש המרגמות האלג'ראיות, ולאחר 75 פצצות ששוגרו, ההפצצה ננטשה, ואחר עברו הדנים והטילו מצור על העיר.

בשנת 1772 נשלחה משלחת לעיר ונחתם הסכם שלום בו אלג'יריה קיבלה תשלום נכבד. כמו כן, על דנמרק-נורווגיה היה לשלם על החזרתו של כל עבד שנפל בשבי בזמן המלחמה. עבדים דנים ונורווגים נאלצו לנהל משא ומתן עצמאי על שחרורם.

### כיום
בעידן המודרני, אלג'יריה ודנמרק כוננו את היחסים הדיפלומטיים ביניהן ב-1963 לאחר שאלג'יריה קיבלה עצמאות מצרפת.

ב-2018 דנמרק פתחה מחדש את השגרירות שלה באלג'יר לאחר שמונה שנים בהן הייתה סגורה. במעמד טקס הפתיחה אמר שר החוץ האלג'יראי עבד אל-קאדר מאסל כי "פתיחתה מחדש של השגרירות משקפת את האינטרס של דנמרק בקשרים ההיסטוריים בין המדינות ומשקפת גם את רצוננו לחזק ולהרחיב את היחסים הפוליטיים והכלכליים".

במהלך ביקורו באלג'יריה ב-2016 אמר שר החוץ הדני כריסטיאן יאנסן כי היחסים "חזקים", והדגיש כי ביקורו באלג'יריה נועד "לחזק אותם אף יותר".

## סחר
בשנת 2016 הסתכם היקף הסחר בין המדינות בכ-80 מיליון דולר, כשעיקר הייצוא מאלג'יריה לדנמרק כלל מוצרי רפואה, ואילו הייצוא מדנמרק לאלג'יריה כלל מכונות ומכשירים אופטיים ורפואיים.

## קישורים חיצוניים
* אתר שגרירות אלג'יריה בקופנהגן, דנמרק
* אתר שגרירות דנמרק באלג'יר, אלג'יריה
* The Danish Minister for Foreign Affairs opens Danish Embassy in Algeria, משרד החוץ של דנמרק

## הערות שוליים

קטגוריה:ערכים ללא קטגוריות פיזיות - יחסי חוץ
ואדים ליידרמן

**ואדים ליידרמן** (נולד ב-15 באוגוסט 1962) הוא קצין צה"ל בדרגת אלוף-משנה במילואים, אשר שימש כנספח צה"ל ברוסיה עד מאי 2011.

## ביוגרפיה
ד"ר ואדים ליידרמן נולד בברית המועצות ועלה לישראל עם משפחתו. סיים תיכון בכפר נוער הדסים ב-1977. ב-1985 התגייס לצה"ל במסגרת עתודה אקדמאית לאחר שסיים תואר ראשון בהנדסת אווירונאוטיקה בטכניון. שובץ בחיל האוויר ועבר קורס קצינים. שימש במגוון תפקידים במערך הטכני של חיל האוויר. ב-1998 סיים תואר שלישי באוניברסיטת תל אביב. בשנת 2009 מונה לנספח צה"ל ברוסיה. במאי 2011 עוכב לחקירה על ידי שירות הביטחון הרוסי וגורש מרוסיה באשמת ריגול. בישראל עבר בדיקת פוליגרף מוצלחת ותשאול על ידי הממונה על הביטחון במערכת הביטחון (מלמ"ב) ושב"כ, שמצאו כי אין יסוד לטענות רוסיות ופרסמו שאל"ם ליידרמן לא היה מעורב בריגול. מי שהחליף אותו בתפקיד הנספח היה ד"ר קובי חביב. בין השנים 2012 – 2014 כיהן כנשיא ומנכ"ל חברת ריט טכנולוגיות. בין השנים 2015 – 2019 מילא תפקידים בכירים בחברת אל על.

## משפחה
ואדים ליידרמן נשוי לאמליה ליידרמן ולהם שני ילדים: בן טל ובת עדן. מתגורר במודיעין.

## קישורים חיצוניים

* הפרופיל של ואדים ליידרמן באתר LinkedIn

## הערות שוליים

קטגוריה:אלופי-משנה בצה"ל
קטגוריה:נספחים צבאיים ישראלים ברוסיה
קטגוריה:עובדי אל על
קטגוריה:בוגרי פנימיית הדסים
קטגוריה:בוגרי העתודה האקדמית
קטגוריה:בוגרי הטכניון - מכון טכנולוגי לישראל: הנדסת אווירונאוטיקה
קטגוריה:מהנדסי אווירונאוטיקה ישראלים
קטגוריה:בעלי תואר דוקטור מאוניברסיטת תל אביב
קטגוריה:מנכ"לים ישראלים
קטגוריה:ישראלים שנולדו ב-1962
Taking the Long Way

**Taking the Long Way** (בעברית: **לוקחת את הדרך הארוכה**) הוא אלבומה השביעי של להקת הקאנטרי האמריקאית, דיקסי צ'יקס. האלבום יצא לאור ב-23 במאי 2006 על ידי חברת התקליטים קולומביה נאשוויל.

עם יציאתו נכנס האלבום אל המקום הראשון במצעד הבילבורד 200.

## היסטוריה
השיר הראשון שיצא מהאלבום היה שיר הצדקה "I Hope" בספטמבר 2005, למען נפגעי הוריקן קתרינה. במרץ 2006 הופץ הסינגל הראשון מהאלבום "Not Ready to Make Nice" אשר הגיע למקום הרביעי בארצות הברית ואחריו הסינגל השני מהאלבום "Everybody Knows" ובמאי באותה השנה הופץ האלבום, אם כי כמה ימים קודם לכן הוא הודלף.

אלבום זה היה האלבום הראשון של הלהקה שיצא מאז הסערה הרבה שהתעוררה בעקבות מתיחת הביקורת של סולנית הלהקה נטליה מיינס על נשיא ארצות הברית לשעבר ג'ורג' ווקר בוש. קהל המעריצים השמרני של הלהקה שהיה רגיל שאמני קאנטרי אינם מביעים את דעתם הפוליטית הגיב בצורה חריפה לדבריה של מיינס וגרם לגל של נשאה כלפי הלהקה.

בעקבות כך, הלהקה החליטה לקחת הפסקה מפעילות מוזיקלית. השירים הראשונים באלבום מדברים על אותה התקופה.

השיר "Lubbock or Leave It" מבוסס על האירועים שהתרחשו בעיר לאבק ותוארו בסרט תיעודי "The Education of Shelby Knox".

## הצלחה
האלבום זכה להצלחה אדירה בארצות הברית בדומה לאלבומה הקודם של הלהקה Fly, כאשר הגיע למקום הראשון במצעד הרשמי של המדינה, תוך שנמכר בלמעלה מ-3 מיליון עותקים. בנוסף לכך, הוא גרף 5 פרסי גראמי, מתוכם ב-3 קטגוריות מרכזיות: שיר השנה, תקליט השנה ואלבום השנה.

בנוסף לכך, קיבל האלבום את תואר אלבום הפלטינה המשולשת באוסטרליה, על מכירות של למעלה מ-210,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי הצ'יקס
קטגוריה:אלבומים שהופקו על ידי ריק רובין
קטגוריה:אלבומי קאנטרי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:האלבומים הנמכרים ביותר על פי איגוד מוזיקת הקאנטרי הקנדי
קטגוריה:זוכי פרס גראמי לאלבום השנה
קטגוריה:זוכי פרס גראמי לאלבום הקאנטרי הטוב ביותר
קטגוריה:אלבומי פלטינה משולשת באוסטרליה
קטגוריה:אלבומי חברת קולומביה רקורדס
היינץ גאורג לם

**היינץ גאורג לם** (בגרמנית: **Heinz-Georg Lemm**; 1 ביוני 1919 – 17 בנובמבר 1994) היה מפקד בוורמאכט במלחמת העולם השנייה שעוטר בצלב האבירים של צלב הברזל עם עלי אלון וחרבות, ולאחר מכן היה מפקד בכיר בבונדסוור.

## ביוגרפיה
### מלחמת העולם השנייה
לם נולד ב-1 ביוני 1919 בשוורין, שהשתייכה לרפובליקת ויימאר. בשנת 1936 הוא התגייס לוורמאכט, והצטרף לרגימנט הרגלים ה-27, שהיה חלק מהדיוויזיה ה-12. במהלך מלחמת העולם השנייה לחם לם במסגרת הרגימנט ה-27 בחזיתות השונות. במהלך שירותו התקדם לם עד לפיקוד על הרגימנט, וכן עוטר בעיטור צלב האבירים של צלב הברזל עם עלי אלון וחרבות ובעיטור הצלב הגרמני בזהב. בפברואר 1945 נפל לם בשבי הצבא האדום, ממנו שוחרר בנובמבר 1949.

### לאחר המלחמה
לאחר שחרורו מהשבי, בשנים 1950–1958 הוא מילא מספר תפקידים בפולקסווגן בהמבורג ובוולפסבורג, והתקדם ממוכר לעוזר המנהל של מנהל המכירות המחוזי.

בשנת 1958 הוא התגייס לבונדסוור בדרגת אוברסט, ושימש כמפקד רגימנט הדרכה פאנצרגרנדיר בבית הספר לחי"ר בהמלבורג. בשנים 1959–1962 הוא היה ראש מחלקת משאבי אנוש במשרד הביטחון הפדרלי בבון. בשנת 1962 הוא השתתף בקורס המח"טים הראשון בבית הספר לכוחות השריון במונסטר ובאקדמיה למנהיגות של הבונדסוור בהמבורג. משנת 1962 עד 1965 הוא היה מפקד חטיבת הפאנצרגרנדיר ה-7 בהמבורג, ובשנים 1965 עד 1969 היה מפקד בית הספר לקצונה הצבאית ה-3 במינכן. בשנת 1969 הוא מונה לסגן מפקד דיוויזיית הפאנצר ה-5 בדיאץ, ובשנת 1970 מונה למפקד הדיוויזיה עד 1974. בשנת 1974 התמנה לראש משרד הצבא בקלן, ובשנת 1979 פרש מהצבא. לאחר סיום כהונתו התמנה לנשיא כבוד של מסדר מחזיקי צלב האבירים של צלב הברזל. הוא היה נשיא אגודות החיילים הגרמנים עד 1985, ואחר כך נשיא כבוד עד 1988.

לם היה אב לשני ילדים. הוא התחתן בפעם השנייה בשנת 1992 בגיל 73. הוא נפטר בגיל 75, ב-17 בנובמבר 1994 ברופיכטרוט.

## קישורים חיצוניים

* היינץ גאורג לם באתר waffenhq 

קטגוריה:גנרלים בבונדסוור
קטגוריה:אנשי הוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון וחרבות
קטגוריה:מעוטרי הצלב הגרמני בזהב
קטגוריה:גרמנים שנשבו במלחמת העולם השנייה
קטגוריה:גרמנים מעוטרי אות לגיון ההצטיינות
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמנים שנולדו ב-1919
קטגוריה:גרמנים שנפטרו ב-1994
דיוויזיית הפאנצר החמישית (בונדסוור)

שמאל|ממוזער| Boelcke Kaserne, קובלנץ, שם נמצאו חלקים מיחידות דיוויזיית הפאנצר החמישית 
**דיוויזיית הפאנצר החמישית** (בגרמנית: **5. Panzer-Division**) הייתה דיוויזיה משוריינת מערב גרמנית, אשר הייתה חלק מהקורפוס השלישי של הבונדסוור.

## היסטוריה
הדיוויזיה הוקמה ב-1 באוקטובר 1956 כחלק מהקורפוס השלישי בבונדסוור, ששילב בשנת 1985 גם את דיוויזיית הפאנצרגרנדיר ה-2 ודיוויזיית הפאנצר ה-12. הקורפוס השלישי היה חלק מקבוצת הארמיות המרכזית של נאט"ו (CENTAG), יחד עם הקורפוס השני של הבונדסווהר והקורפוסים ה-5 וה-7 של צבא ארצות הברית. המטה בשנת 1985 היה בדיאץ / לאן, עם חטיבות כפופות בוצלר (חטיבת הפאנצרגרנדיר ה-13), נוישטט / מרבורג (חטיבת הפאנצר ה-6) וקובלנץ (חטיבת הפאנצרגרנדיר ה-15).

הדיוויזיה מילאה תפקיד מרכזי בהגנת גרמניה המערבית מפני ברית המועצות במהלך המלחמה הקרה.

לאחר קריסת ברית המועצות, הקורפוס האמריקני ה-7 נשלל מסדר הכוחות, ושני קורפוסים אמריקניים / גרמניים משולבים נוצרו באזור CENTAG לשעבר. כחלק מההסדר הזה, דיוויזיית הפאנצר החמישית הוצבה מנהלית תחת הקורפוס האמריקני ה-5 למטרות הגנה עיקריות. פירוש הדבר שאם היה צפוי התקפה מהמזרח, הדיוויזיה תהיה תחת שליטה אמריקנית, בעוד שדיוויזיה אמריקנית תהיה תחת שליטה גרמנית. הדיוויזיה שלחה כמה מיחידותיה ליוגוסלביה בשנת 1990. אילוצי התקציב הגרמניים הביאו לפירוק הדיוויזיה ב-30 ביוני 2001.

## מפקדי הדיוויזיה
* גנרל מיור היינריך ברון פון בהר, 1 באוקטובר 1956 – 7 בדצמבר 1959
* גנרל מיור גינטר פאפה, 1 באפריל 1960 – 30 ביוני 1962
* גנרל מיור אלברט שנץ, 1 באוקטובר 1962 – 31 במרץ 1965
* גנרל מיור היינץ הוקהיים, 1 באפריל 1965 – 30 בספטמבר 1967
* גנרל מיור ברנד פרייטג פון לורינגהובן, 1 באוקטובר 1967 – 30 באפריל 1969
* גנרל מיור הנס-יואכים פון הופפרגן, 1 במאי 1969 – 9 בספטמבר 1970
* גנרל מיור היינץ גאורג לם, 10 בספטמבר 1970 – 15 בינואר 1974
* גנרל מיור קורט פון אוסטן, 15 בינואר 1974 – 26 בספטמבר 1975
* גנרל מיור הורסט ונר, 27 בספטמבר 1975 – 30 בספטמבר 1979
* גנרל מיור ורנר הייד, 1 באוקטובר 1979 – 7 בספטמבר 1980
* גנרל מיור גץ מאייר, 5 בדצמבר 1980 – 30 בספטמבר 1982
* גנרל מיור פרנץ אוהלה-וטלר, 1 באוקטובר 1982 – 11 ביולי 1984
* גנרל מיור וילהלם יקובי, 11 ביולי 1984 – 30 בנובמבר 1986
* גנרל מיור פיטר רודה, 1 בדצמבר 1986 – 30 בספטמבר 1991
* גנרל מיור דיטר שטקמן, 1 באוקטובר 1991 – 24 ביוני 1993
* בריגדה גנרל קלאוס פון היימנדאל, 1 באוקטובר 1993 – 31 במרץ 1994
* גנרל מיור הנריברט גוטמן, 1 באפריל 1994 – 31 במרץ 1995
* גנרל מיור קלאוס פרוהאבר, 1 באפריל 1995 – 30 בספטמבר 1997
* גנרל מיור ורנר וידר, 1 באוקטובר 1997 – 31 במרץ 1998
* גנרל מיור הולגר קאמרהוף, 1 באפריל 1998 – 2000
* גנרל מיור אקסל בירגנר, 2000 – 30 בספטמבר 2001

## הערות שוליים

קטגוריה:דיוויזיות הבונדסוור
5
Torn (שיר של אווה מקס)

"**Torn**" הוא סינגל שהוקלט על ידי הזמרת-יוצרת האמריקאית אווה מקס. השיר יצא לאור ב-19 באוגוסט 2019, כסינגל שלישי מתוך האלבום Heaven & Hell, על ידי חברת התקליטים אטלנטיק רקורדס.

## רקע וכתיבה
בהודעה לעיתונות אמרה מקס כי השיר "בוחן את המאבק" בין אהבה לשנאה, אותם היא מכנה "שניים מהרגשות החזקים ביותר שאנו חווים במערכות יחסים."

## וידאו קליפ
מקס העלתה לערוץ היוטיוב שלה את האודיו המלא של השיר. כמו כן, הקליפ עצמו מכיל קטעי אנימציה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:וידאו קליפים שבוימו על ידי ג'וזף קאהן
Salt

"**Salt**" (בעברית: **מלח**) הוא סינגל שהוקלט על ידי הזמרת-יוצרת האמריקאית אווה מקס. השיר יצא לאור ב-12 בדצמבר 2019, כסינגל רביעי מתוך האלבום Heaven & Hell, על ידי חברת התקליטים אטלנטיק רקורדס.

## רקע וכתיבה
השיר יצא ביולי 2018 במספר פלטפורמות סטרימינג כסינגל שיווקי, בין היתר ביוטיוב ו-SoundCloud. ב-5 בדצמבר 2019 מקס חשפה את תאריך היציאה של השיר בכל פלטפורמות הסטרימינג.

## וידאו קליפ
טרם יצא הווידאו קליפ של השיר, אך מקס העלתה לערוץ היוטיוב שלה את האודיו המלא של השיר. כמו כן, האודיו מציג בתוכו את עטיפת הסינגל.

## מיקומי שיא ותארים

## קישורים חיצוניים

## הערות שוליים

קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:שירים על מזון ושתייה
קטגוריה:סינגלים שהגיעו למקום הראשון בפולין
קטגוריה:שירי זהב באוסטרליה
קטגוריה:סינגלים בהוצאת אטלנטיק רקורדס
הלגיון הראשון איסאורה סאגיטריה

**הלגיון הראשון איסאורה סאגיטריה** (בלטינית: **Legio I Isaura Sagittaria**) היה לגיון רומאי, אשר הוקם במהלך המחצית השנייה של המאה השלישית והוצב במחוז איסאוריה.

## היסטוריה
המידע על הלגיון מועט. ישנה מחלוקת בשאלה מי הקים אותו. יש הסוברים כי היה זה הקיסר פרובוס, אשר השתמש בלגיון בין היתר כדי להילחם בשבטים ההרריים באזור קיליקיה, אולם יש המאחרים אותה עד תקופת הקיסר דיוקלטיאנוס. כך או כך, בסיס הקבע של הלגיון היה במחוז איסאוריה (אנטוליה) לצד הלגיון השני איסאורה והלגיון השלישי איסאורה, ומכאן שמו. השם "סאגיטריה" משמעו "קשת", והוא מצביע על כך שחיילי הלגיון הוכשרו גם בשימוש בחץ וקשת. יכולת לא אופיינית עבור חיילים סדירים בצבא הרומי. ככל הנראה הדבר נבע מכורח נסיבות מיוחדות הקשורות ללחימה בשבטים האיסאורים.

ההערכה המקובלת היא שבתחילה היה הלגיון חלק מלימיטאני, אולם על פי הנוטיטיה דיגניטטום, בשלב מאוחר יותר הוא שודרג לדרגת לגיון עצמאי, בפיקודו של המגיסטר מיליטום בעצמו.

## קישורים חיצוניים

* הלגיון הראשון איסאוריה סאגיטריה, באתר livius.org 
* הלגיון הראשון איסאורה סאגיטריה, באתר Imperiumromanum.com 

## הערות שוליים

ראשון איסאורה סאגיטריה
ניתוח פני שטח מגמתיים (סטטיסטיים)

ממוזער|איור מס' 1: מפת פני שטח מגמתיים מהמעלה השנייה בצירוף הפולינום שלה.
**ניתוח פני שטח מגמתיים** (Trend Surface Analysis) היא טכניקה מתמטית מתחום הסטטיסטיקה המרחבית המשמשת במדעי הסביבה (גאולוגיה, מדעי קרקע, גאוגרפיה וכיוצא בזה). ניתוח זה נקרא גם מיפוי פני השטח המגמתיים או הסטטיסטיים. הניתוח מבוסס על פולינום בסדר גודל נמוך (בדר"כ מהמעלה השנייה) של קואורדינטות מרחביות לאומדן רשת קבועה של נקודות מתצפיות המפוזרות על פני השטח, למשל מממצאים גאולוגיים של קידוחים בנקודות שונות, או ממצאים של עוצמה סייסמית באתרים שונים שנצפו מיד לאחר רעידת אדמה. 

התוצרים הסופיים של האנליזה הם: 

# מפה "מוחלקת" (Smoothed) המצוירת על ידי המחשב על פי הערכים הצפויים של כל תצפית שהערך הנצפה שלה הוזן למערכת (למשל איור 1); 
# פלט אלפא-נומרי של הערכים הצפויים הללו והשאריות (Residual) המהוות את ה"רעשים", דהיינו ערכים שהם גבוהים או נמוכים מפני השטח המגמתיים (ראו איור 2).

ממוזער|איור מס' 2: פלט אלפא-נומרי של האנליזה: המספרים הסידוריים מיצגים את התצפיות המשתתפות באנליזה; שני הטורים הראשונים הם קואורדינטות X,Y של כל תצפית; הטור השלישי הוא ערך Z (הנצפה - Observed) של כל תצפית; הטור הרביעי (Value) הוא הערך הצפוי המחושב (Expected);  והטור האחרון הוא השארית (Residual) המהווה את הרעש ש"סולק" מהמיפוי.

## מאחורי הקלעים של התהליך
למעשה מדובר בהליך של רגרסיה ליניארית בגרסתה הפולינומית. המערכת קוראת את התפרושת המרחבית של התצפיות וערכיהן הנצפים שהוזנו למערכת, ומזהה את חוקיות השונות על פני המרחב של הערכים הנצפים, על פי החוקיות שהמערכת מזהה. ברגע שהמערכת זיהתה את החוקיות, היא יודעת לתאר אותה באמצעות פולינום (בדוגמה המוצגת ב-איור 1 מדובר בפולינום מהמעלה השנייה), שברגע שמציבים בפולינום את נתוני X ו-Y מקבלים את הערך הצפוי ע"פי החוקיות שזוהתה. המערכת תמפה את מפת פני השטח המגמתיים, בהסתמך על הערכים הצפויים הללו. ההפרש בין הערך הנצפה (שהוזן למערכת) לערך הצפוי הוא "השארית", שכמובן מייצגת את "הרעש", שההחלקה שבוצעה על ידי האנליזה התעלמה ממנו בהליך המיפוי. גודל השארית מבטא את "עוצמת הרעש".

## הפן השימושי
כאמור, למתודולוגיה זו יש שימושים במדעי הסביבה. למשל, ליצירת מפות סטרטיגפיות (מיפוי שכבות הסלע המרכיבות את הקרום) של חלקו העליון של קרום כדור הארץ (גאולוגיה). זאת על סמך נתונים מקידוחים; או מפות כבידה (גרוויטציה) על סמך מדידות מאתרים שונים (גיאופיזיקה); או מפות איזוסייסמיות  של אזורים שווי עוצמה סייסמית (Seismic Intensity) ברעידת אדמה, על סמך הערכת עוצמות אלה באתרים שונים (סייסמולוגיה). בכל המפות הללו מדובר במפות עם קווי מתאר - קונטורים  המתארים (לפי סדר הדוגמאות שהובאו) קוים שווי עובי של יחידות סלע, שווי עוצמת כבידה ושווי עוצמה סייסמית (איור 1).

מתודולוגיה זו מיושמת גם במדעי החברה בעיקר על ידי גאוגרפים. לדוגמה: תיאור פני השטח המגמתיים של תפרושת גידול האוכלוסייה ביישוב מסוים, למשל במטרופולין תל אביב בשנים 1980-1961 .

## ראו גם

* תפרושת מרחבית

## קישורים חיצוניים

* G. S. Watson, 1969 Trand Surface Analysis and Spatial Correlation. Johns Hopkins University,  25 p.

## ביאורים

## הערות שוליים

קטגוריה:מדעי הסביבה
קטגוריה:סטטיסטיקה
קטגוריה:גאולוגיה
קטגוריה:גאוגרפיה
קטגוריה:סטרטיגרפיה
Canned Heat (אלבום)

**Canned Heat** הוא אלבום הבכורה של להקת Canned Heat, ומפה שמו. האלבום יצא בשנת 1967 על ידי חברת התקליטים Liberty בארצות הברית. האלבום, אלבום בלוז רוק ובלוז, היה להצלחה גדולה ונמכר מאוד בארצות הברית.

## רקע
"Canned Heat" הוא אלבום הבכורה של להקת Canned Heat שיצא בשנת 1967 על ידי חברת התקליטים Liberty בארצות הברית. הוא יצא זמן קצר לאחר הופעתם בפסטיבל הפופ של מונטריי, שהעלתה את פופולריות הלהקה באמריקה. בזמן ההופעה צפה בהם גם האמרגן קאל קרטר מחברת ההקלטות Liberty והציע להם להוציא אלבום מלא. במהלך 1967 הלהקה עבדה על ההקלטות ולבוס הוציאה אותו ביולי. בניגוד לאלבומיהם הבאים של הלקה, כמעט כל שירי האלבום הם גרסאות כיסוי, מלבד השיר "Bullfrog Blues", שהיה ללהיט בשנים מאוחרות יותר. האלבום הוא אלבום בלוז ורוק בלוז עם אלמנטים עממיים בחלק מהשירים. האלבום יצא מחדש בתקליטור בשנת 1999 על ידי החברה הצרפתית MAM Productions תחת הכותרת "Rollin an' Tumblin", כשמו של השיר הראשון באלבום, שנכתב במקור על ידי מאדי ווטרס.

## רשימת הרצועות

## נגינה
* בוב הייט - שירה עיקרית (למעט "Help Me")
* אלן וילסון - גיטרה משנית, שירה בשיר "Help Me", מפוחית
* הנרי ווסטין - גיטרה מובילה
* לארי טיילור - גיטרה בס
* פרנק קוק - תופים

## קישורים חיצוניים

קטגוריה:אלבומי קנד היט
קטגוריה:קצרמר אלבומים
קטגוריה:אלבומי בכורה מ-1967
קטגוריה:אלבומי בלוז
קטגוריה:אלבומי חברת ליברטי רקורדס
Trivial Pursuit

140px|ממוזער|חייל במשחק עם כל ששת הטריזים מחוברים עליו
**Trivial Pursuit** (בתרגום חופשי לעברית: **מרדף טריוויאלי**) הוא משחק לוח קנדי, המיוצר על ידי חברת הסברו בו הזכייה נקבעת על סמך יכולת השחקן לענות על שאלות בנושאי ידע כללי ושאלות בנושאי תרבות פופולרית.

כל שחקן בתורו מטיל קובייה ומתקדם לפי תוצאת הקובייה לאורך אחד המסלולים האפשריים על לוח המשחק. צבע המשבצת עליה השחקן נוחת קובעת את סוג השאלה עליה השחקן צריף לענות כאשר השאלה עצמה נבחרת מתוך ערימת כרטיסים כאשר בכל כרטיס יש שש קטגוריות המיוצגות בצבעים שונים:
* "היסטוריה" (מסומן בצבע צהוב)
* "גאוגרפיה" (מסומן בצבע כחול)
* "אמנות וספרות" (מסומן בצבע סגול, במקור חום)
* "ספורט ופנאי" (מסומן בצבע כתום)
* "בידור" (מסומן בצבע ורוד)
* "מדע וטבע" (מסומן בצבע ירוק)

עבור כל תשובה נכונה מקבל השחקן טריז מפלסטיק אותו ניתן לחבר לחייל של השחקן. השחקן שמנצח במשחק הוא השחקן הראשון שמצליח להשיג את כל ששת הטריזים בצבעים השונים.

המשחק נוצר במקור ב-1979. לאורך השנים יצאו למשחק עשרות מהדורות שונות. חלק מהמדורות של המשחק מיועדות לשחקנים צעירים, אחרות מכילות שאלות הממוקדות בתקופות זמן ספציפיות, או שאלות בנושאים מסוימים בתחום התרבות הפופולרית (כמו מלחמת הכוכבים, שר הטבעות, וכו').

## קישורים חיצוניים

* 

## הערות שוליים

 

קטגוריה:משחקי לוח
קטגוריה:משחקי קובייה
קטגוריה:קנדה: המצאות
OVO סאונד

**OVO סאונד** (באנגלית: **OVO Sound**) היא חברת תקליטים קנדית שנוסדה על ידי אמן ההיפ הופ דרייק, אוליבר חטיב והמפיק המוזיקלי נואה "40" שביב בשנת 2012.

## היסטוריה
החברה הוקמה רשמית בשנת 2012, והראה להצלחה אדירה של אלבום האולפן השלישי של דרייק, *[[Nothing Was the Same]]*. האלבום היה לאלבום הראשון שיצא מהחברה, וכן לאלבום הראשון שזכה במעמד "אלבום פלטינה", מטעם החברה.

עם הקמת החברה, החתימו דרייק ו-40 מפיקים מוזיקליים, בהם בוי-1דה וטי מינוס, כמפיקים פנימיים של החברה.

ב-2013 החתים דרייק את הזמר PartyNextDoor בחברה. אלבום הבכורה שלו, *PartyNextDoor Two* היה לאלבום השני שיצא דרך החברה.

## קישורים חיצוניים
* 

## הערות שוליים

קטגוריה:וורנר רקורדס
קטגוריה:היפ הופ: חברות תקליטים
קטגוריה:חברות קנדיות
קטגוריה:דרייק (מוזיקאי)
לחם שיפון

260px|ממוזער|לחם שיפון
**לחם שיפון** הוא סוג של לחם, העשוי מקמח המופק מהדגן שיפון. לחם שיפון עשוי להיות בצבע בהיר או כהה - תלוי בסוג הקמח בו השתמשו לייצור הלחם, ובסוג של תוספי הצבע בו השתמשו. לחם שיפון בדרך כלל צפוף יותר מאשר לחם העשוי מקמח חיטה ומכיל לרוב כמות גדולה יותר של סיבים תזונתיים מאשר לחם לבן. לעיתים רבות הוא כהה יותר בצבעו ובעל טעם חזק יותר.

לחם שיפון הוא אחד מסוגי הלחם הנפוצים ביותר בצפון ומזרח אירופה משום שדגני השיפון גדלים בקלות רבה יחסית בקרקע ובאקלים של צפון אירופה.

## יתרונות בריאותיים
לחם שיפון מכיל כמות גדולה של סיבים תזונתיים וכמות קטנה של שומן. בהשוואה לחלק מהלחמים כמו לחם לבן, ללחם שיפון מדד גליקמי נמוך יחסית, כאשר משמעות הדבר היא שהוא גורם לעלייה איטית יותר ברמת הסוכר בדם מאשר לחם לבן, ולכן מומלץ יותר לחולי סוכרת, לבעלי משקל עודף ולאתלטים העוסקים בסיבולת. עם זאת, הוא עדיין מורכב ברובו מפחמימות, ולכן  שלו גבוה יחסית.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
שיפון
Alone, Pt. II

"**Alone, Pt. II**" הוא סינגל שהוקלט על ידי הדי ג'יי והמפיק הנורווגי אלן ווקר בשיתוף הזמרת-יוצרת האמריקאית אווה מקס. השיר יצא לאור ב-27 בדצמבר 2019, כסינגל מתוך האלבום *World of Walker*, על ידי חברת התקליטים סוני מיוזיק אנטרטיינמנט.

זהו סינגל המשך לסינגל הקודם של ווקר "Alone", שיצא ב-2016.

## וידאו קליפ
ווקר העלה לערוץ היוטיוב שלו את האודיו המלא של השיר. כמו כן, בחורה אשר גונבת אספנות אומנות.

## מיקומי שיא

## קישורים חיצוניים

## הערות שוליים

קטגוריה:שירי אלן ווקר
קטגוריה:שירי אווה מקס
קטגוריה:שירי המשך
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שהופקו על ידי סירקט
קטגוריה:שירים על בדידות
קטגוריה:סינגלים שהגיעו למקום הראשון בבלגיה
מחשבות ואפשרויות

**מחשבות ואפשרויות** הוא אלבומו השלישי של יוני רכטר, והאלבום השני בשיתוף הפעולה בינו ובין המשורר עלי מוהר, שיצא בשנת 1995.

## רקע וסגנון
אלבום זה יצא כעשור לאחר האלבום הראשון המשותף לרכטר ומוהר, "בגובה העיניים". בהתאם לשמו, האלבום מציג סגנון מוזיקלי מגוון, שירים פשוטים לצד מורכבים - רוק, בלוז, מוזיקה דרום אמריקאית ומוזיקה קלאסית.

האלבום מציג רשימה ארוכה של אורחים, מענקי המוזיקה הישראלית ושותפים לעשייה המוזיקלית של רכטר בעבר: שותפיו לשעבר בלהקת "כוורת" - דני סנדרסון, אפרים שמיר ואלון אולארצ'יק - מתארחים בתפקידים קטנים בשני שירים, ״אל תמהר״ ו״די עם הבולשיט״; גידי גוב ומזי כהן משתתפים לצד רכטר בטריו בשיר "אהובתי היחידה", וגידי שר פזמון אחד ב-״די עם הבולשיט״; אריק איינשטיין שר פזמון אחד ב"די עם הבולשיט";  יהודית רביץ משתתפת ב״שוב ושוב״ ואף שרה פזמון ב״די עם הבולשיט״; והמוזיקאי אבנר קנר מבצע עם רכטר את שיר הסיום "כל עוד", המפורסם שבשירי האלבום, שהפך למזוהה עם יום פתיחת הלימודים בבתי הספר.

לאחר השיר "כל עוד" מופיע קטע בונוס נסתר, "סשה בפסז'", שמקורו בקטע אלתור של הגיטריסט יוסי לוי שנוכחותו באלבום "משמעותית ובעלת ייחוד רב", לדברי רכטר.

## רשימת רצועות

## קרדיטים
* יוני רכטר - שירה, פסנתר וקלידים, לחנים, עיבוד, הפקה מוזיקלית
* עלי מוהר - מילים, קולות רקע
* יוסי לוי - גיטרה
* אלון נדל - גיטרה בס
* איתן איצקוביץ' - תופים וכלי הקשה
* אילן סאלם - חליל
* תומר הופמן - צ'לו
* גורי אגמון - סקסופון
* מקהלת העפרוני - מקהלה ("כל עוד")
* שמוליק לוי - מילים ("סשה בפסז'")
* יהודית רביץ - גיטרה אקוסטית ("שוב ושוב")
* אורחים מוזיקליים - לעיל

## קישורים חיצוניים
* מחשבות ואפשרויות, באתר של יוני רכטר

קטגוריה:אלבומי יוני רכטר
קטגוריה:אלבומים בעברית
קטגוריה:אלבומי בלוז
קטגוריה:אלבומי חברת הד ארצי
תהילים קל"ב

**תהילים קל"ב** הוא המזמור ה-132 בספר תהילים. המזמור שייך לקובץ שיר המעלות (זהו הפרק ה-131 על פי המספור הקיים בתרגום השבעים ובוולגטה). בין שירי המעלות, מזמור קל"ב הוא המזמור הארוך ביותר. הוא בין המזמורים שמתוארים בהם אירועים מתולדות עם ישראל.

## סוגת המזמור
מזמור זה הוא מזוהה על ידי החוקרים כמזמור מלך. בעל המזמור מתפלל לשלומו של נשיא או מלך משושלת דוד

## זמנו של המזמור
בתלמוד נכתב כי . האירוע המאוחר ביותר המוזכר במזמור הוא בחירת ה' בציון למקום משכנו, מכך יש שסברו כי זמנו של המזמור הוא מימי בית המקדש השני, בדומה לשאר שירי המעלות. אזכור ארון הברית שמגיע למנוחתו הסופית בבית המקדש בירושלים (מלכים א ח, ו) יכול לרמז על תקופת בית ראשון היות שבבית המקדש השני הארון כבר לא בנמצא. כמו כן, אזכור הכוהנים הלובשים צדק מתייחס לצדוק הכהן הגדול, שמונה לתפקידו על ידי שלמה המלך.

## חלוקת המזמור
יש המחלקים את המזמור כך:

## תוכן המזמור
בעל המזמור מוסר פרטים על בריתו של ה' עם דוד המלך. בפסוק ח' המשורר יוצר זיקה בין סיפור העלאת ארון ה' לירושלים לבין בחירתו בדוד עבדו. ירושלים היא מקום מנוחתו של המלך ובחירתו של ה'. המשורר לא מוסר מידע באיזה מלך עוסק המזמור, אך ייתכן כי הכתוב בפסוק ח': "קוּמָה ה', לִמְנוּחָתֶךָ: אַתָּה, וַאֲרוֹן עֻזֶּךָ.", העוסק בבניית משכן קבוע לה', רומז לשלמה שבנה את בית המקדש הראשון. המזמור מספר כי השמועה על ארון ה' הגיעה ל'אפרתה' (בית לחם), מקום מגוריה של משפחת דוד, ואכן דוד מעלה את ארון ה' מ'שדה יער' (קריית יערים) לירושלים: הִנֵּה-שְׁמַעֲנוּהָ בְאֶפְרָתָה, מְצָאנוּהָ בִּשְׂדֵי-יָעַר. נָבוֹאָה לְמִשְׁכְּנוֹתָיו (קלב, ו-ז).

## המזמור בליטורגיה
בחלק מקהילות אשכנז, נוהגים לומר מזמור זה (יחד עם "ברכי נפשי" ושאר מזמורי שיר המעלות) אחרי תפילת מנחה של שבתות החורף, כלומר משבת בראשית עד (ולא עד בכלל) שבת הגדול.

בנוסח אשכנז, נאמרים פסוקים ח'–י' במהלך החזרת ספר התורה לארון הקודש לאחר קריאת התורה.

## המזמור בתרבות
* **פני משיחך** - מרדכי בן דוד באלבום השפעות בלחן של משה חזקי' וייס.

## קישורים חיצוניים

## הערות שוליים

קלב
קטגוריה:שיר המעלות
פיאג'ו X8

**פיאג'ו X8** (באיטלקית: **Piaggio X8**) הוא קטנוע שנבנה במספר נפחי מנוע, מתוצרת יצרנית הרכב הדו-גלגלי **[[פיאג'ו]]**, אשר יוצר באיטליה  בין השנים 2012 – 2006.

## דגמים

* "פיאג'ו X8 125".
* "פיאג'ו X8 150".
* "פיאג'ו X8 200".
* "פיאג'ו X8 250".
* "פיאג'ו X8 400".
* "Piaggio XEvo", מנוע 150 סמ"ק, יוצר בין השנים 2009 – 2012.

## ממאפייני דגמי "פיאג'ו X8"
לדגמי "פיאג'ו X8" יש קיבולת עומס של 56 ליטר וגישה כפולה לאזור האחסון. אזור האחסון מתחת למושב מחזיק פריטים שאורכם עד 80 ס"מ (31 אינץ'). אזור האחסון מכיל גם כיסוי מושב מתקפל. המגן הקדמי מספק מקום נוסף להצבת פריטים קטנים או מסמכים בהישג יד והוא מצויד גם בתקע 12 וולט להטענת טלפון נייד. יש לציין כי אזור האחסון מואר.

לדגם תמסורת אוטומטית -מסובבת.

## ראו גם
* פיאג'ו ליברטי

## קישורים חיצוניים

* 
* 

## הערות שוליים

קטגוריה:קטנועים
קטגוריה:כלי רכב שהושקו ב-2006
קטגוריה:כלי רכב איטלקיים
קטגוריה:כלי רכב דו-גלגליים
קטגוריה:פיאג'ו
ברנדין

**ברנדין** (באנגלית: **Bernardine**) הוא סרט מוזיקלי אמריקאי משנת 1957 עם פאט בון, טרי מור, ג'נט גיינור בתפקידים הראשיים.

התסריט מבוסס על מחזה בשם זה מאת מרי צ'ייס שהוצג בברודוויי ב-1952 בכיכובו של ג'ון קר

ג'נט גיינור מופיעה בסרט לאחר הפסקה של 19 שנים וזו הייתה הופעתה האחרונה בקולנוע.

השיר "ברנדין" חובר במיוחד לסרט בידי ג'וני מרסר (מילים ולחן) מושר על ידי פט בון והפך ללהיט ואחד המזוהים ביותר איתו.

כן שר בון את השיר "מכתבי אהבה בחול" שחובר ב-1931 והפך ללהיט לאחר ביצוע זה.

## תקציר העלילה
חבורה של תיכוניסטים בעיירה וינגייט עומדים לפני סיום לימודיהם. הם חובבי מכוניות וסירות מרוץ ומתכנסים מדי פעם ב"מועדון שמרוק". ביניהם נמצאים ארתור "היפה" בומונט (פאט בון) וסנפורד "פופו" וילסון (דיק סרג'נט). הם מפנטזים על נערות וארתור שר להם שיר על נערה דמיונית בשם ברנדין מאד הנמצאת באיידהו.

וילסון חובב תיפוף ומחפש נערה לצאת איתה להופעה של המתופף ג'ק קוסטנזו . הוא הולך למרכזיית הטלפונים ושם פוגש בנערה יפה ומחליט שזו ברנדין שלו. הנערה היא ג'ין קנטריק (טרי מור). וילסון מתחיל לחזר אחריה והיא נענית להזמנתו להופעה.

ארתור מדריך את וילסון בשיטות "טכניות" איך להתחיל עם בחורות. וילסון מנסה אותן ללא הצלחה על ג'ין והיא בורחת ממנו, בדרך היא תופסת טרמפ עם אחיו הנאה של ארתור, לנגלי, המשרת כקצין בצי ומתחיל ביניהם רומן.

וילסון מזניח את לימודיו ואימו רות (ג'נט גיינור) מקבלת מכתב אזהרה ממנהל בית הספר כי בנה לא יוכל להמשיך בלימודים אם המצב לא ישתפר. רות אומרת לו כי תיאלץ לשאת את מר וולדי (דין ג'אגר) כדי שיכניס סדר בבית. וילסון נבהל ומחליט להשעות את יחסיו עם ג'ין לשבועיים כדי שיוכל להתכונן לבחינות. הוא מבקש מארתור שימצא מישהו שייצא עם ג'ין בשבועיים האלה. ארתור מציע את אחיו מבלי שהוא יודע שאחיו מתראה כבר עם ג'ין.

וילסון עובר את הבחינות אבל כשהוא רוצה להיפגש עם ג'ין ולהרשים אותה במכונית חדשה שרכש, מתברר לו שהיא יוצאת עם לנגלי והם עומדים להתחתן. הוא מיואש, מאשים את ארתור שרימה אותו וחובט בפניו.

וילסון המיואש חוזר לביתו ומודיע לאימו כי החליט להתגייס. כעבור זמן הוא מגיע לחופשת חג המולד ובחוץ מחכים לו חבריו ששרים לו את "ברנדין" והם מתפייסים.

## קישורים חיצוניים

* ברנדין, באתר TCM
* פט בון שר ברנדין, באתר יוטיוב
* פט בון שר מכתבי אהבה בחול, באתר יוטיוב
קטגוריה:סרטי 1957
קטגוריה:סרטי פוקס המאה ה-20
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים מוזיקליים אמריקאיים
צ'רלי הולך לגן

**צ'רלי הולך לגן** (בצרפתית: **T'choupi à l'école**) היא סדרת טלוויזיה צרפתית בהנפשה ממוחשבת לילדים, אשר משמשת כסדרה הרביעית שמבוססת על סדרת הספרים "T'choupi" מאת טירי קורטן.

לסדרה הופקו שתי עונות ו-104 פרקים באורך 7 דקות, אשר שודרו במקור בצרפת בערוץ France 5, החל מ-28 בדצמבר 2013 עד שנת 2016. בישראל שודרה הסדרה בדיבוב עברי בערוץ הופ! ובערוץ לולי בשנת 2015.

## עלילה
הסדרה עוקבת אחר צ'רלי, אשר בכל פרק הולך לגן ולומד משהו חדש.

## מדבבים בעברית
הדיבוב העברי הופק על ידי מעיין שניידר-משה.
* גיא רייפמן - צ'רלי
* דולב סלע
* אסף גשמקו
* מעיין עוז
* איילה פלדמן
* בר פאר
* רום קלטר
* ערן מור
* טליה ברקאי
* עדי ארד
* שירלי לילו
* גלעד קלטר

## קישורים חיצוניים
* 

* 

קטגוריה:סדרות טלוויזיה צרפתיות לילדים
קטגוריה:סדרות הנפשה צרפתיות
קטגוריה:סדרות הנפשה ממוחשבת
קטגוריה:ערוץ הופ!: תוכניות רכש
קטגוריה:סדרות טלוויזיה המבוססות על ספרים
קטגוריה:סדרות טלוויזיה צרפתיות שעלו לשידור בשנות ה-2010
קטגוריה:ערוץ לולי: סדרות
יצחק ברעם

**יצחק ברעם** (במקור **בוּרקוֹ**, 15 במאי 1945 – 11 באפריל 2019) היה אלוף-משנה בצה"ל, שירת כמפקד חטיבת אלכסנדרוני ועמד בראש מפקדת השליטה המטכ"לית למבצעים מיוחדים (משמ"מ).

## ביוגרפיה
נולד בפירנצה, איטליה, כשאימו, ניצולת שואה פרידה קלאוזנר, ילידת פינסק, בלרוס, הייתה בדרכה מאירופה לישראל. כתינוק בן יומו עלה בזרועות אימו על אוניית המעפילים מורדי הגטאות, האוניה נתפסה על ידי הבריטים והם נעצרו במחנות המעצר בקפריסין. ב-13 במאי 1948 קיבלה אמו אישור להיכנס לישראל, הם עלו והשתקעו בקיבוץ גבת, שם עברה ילדותו.

עם גיוסו לצה"ל בשנת 1964 התנדב לצנחנים לגדוד 890. בצנחנים עבר ברעם מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב ברעם לצנחנים כמפקד מחלקה. לאחר מכן השתחרר ושב לקיבוץ גבת. בשירות המילואים לחם ברעם כמפקד מחלקה בחטיבה 55 בקרב על ירושלים במלחמת ששת הימים, ולאחר המלחמה שב לשירות קבע בצנחנים. במלחמת יום הכיפורים לחם כסגן מפקד גדוד חי"ר. בין השנים 1975–1977 פיקד על גדוד 906, ובין השנים 1983–1984 על חטיבת אלכסנדרוני.לאחר מכן הקים את מפקדת השליטה המטכ"לית למבצעים מיוחדים (משמ"מ) ופיקד עליה.

נפטר ב-11 באפריל 2019, והובא למנוחות בבית העלמין של קיבוץ גבת בו גדל. אחד מבניו הוא אמיר ברעם, לימים אלוף בצה"ל, סגן הרמטכ"ל ומנכ"ל משרד הביטחון.

## הערות שוליים

קטגוריה:מפקדי חטיבת אלכסנדרוני
קטגוריה:חיילי חיל הרגלים במלחמת יום הכיפורים
קטגוריה:אלופי-משנה בצה"ל
קטגוריה:גבת: אישים
קטגוריה:אנשי הדור השני לשואה
קטגוריה:מפקדי מחלקות במלחמת ששת הימים
קטגוריה:חיילי חיל הרגלים במלחמת ששת הימים
קטגוריה:אישים הקבורים בבית הקברות המשותף לגבת, יפעת ורמת דוד
קטגוריה:ישראלים שנולדו ב-1946
קטגוריה:ישראלים שנפטרו ב-2019
וינסנט אדרייאנסן

**וינסנט אדרייאנסן** (בהולנדית: **Vincent Adriaenssen**; 1595 – 1675) היה צייר בארוק פלמי, שבילה חלק חשוב מהקריירה שלו בפריז וברומא, שם נודע במיוחד בנופי סצנות מלחמה וסצנות ציד.

## ביוגרפיה
הוא נולד למשפחה אמנותית באנטוורפן. אביו עמנואל אדרייאנסן היה נגן לאוטה ומלחין בולט. אחיו הגדול אלכסנדר אדרייאנסן היה צייר מצליח שהתמחה בטבע דומם ואחיו הצעיר ניקלאס אדרייאנסן היה צייר דיוקנאות. לימים הפך לחותנו של הצייר יאן דה מומפר.

ההערכה היא שהוא קיבל את הכשרתו הראשונה לציור מאחיו אלכסנדר. וינסנט הגיע לרומא סביב שנת 1625 ועד בערך שנת 1645. הוא עבד גם על פרויקטים בפריז בין השנים 1642–1645 ואז שוב ב־1648 שם עבד אצל הקרדינל מזרין והקרדינל רישלייה. הוא תועד שוב ברומא בשנת 1661 עד מותו.

יש הוכחות לכך שהוא איבד את זרועו וידו הימניים בערך בשנת 1663. אובדן זה מסביר את הכינויים הצרפתיים והאיטלקיים שניתנו לו שמשמעותם כולם "הנכה". לא ידוע אם הוא הצטרף לבנטפוכלס, אגודה של אמנים הולנדים ופלמיים שעבדו בעיקר ברומא, והיה להם נוהג לתת לחבריהם כינויים.

צייר הנוף הפלמי יאן דה מומפר שהיה פעיל ברומא התחתן עם בתו של וינסנט אגנס (נפטרה ברומא ב־19 באפריל 1684). אדרייאנסן היה גם המנטור המוקדם של יאן דה מומפר ברומא. לפעמים מבלבלים את אדרייאנסן עם הצייר וינסנט מלו .
ממוזער|270x270 פיקסלים|וינסנט אדרייאנסן, קרב פרשים טורקיים ונוצרים
וינסנט אדרייאנסן נפטר ברומא, כבן 80. הוא היה המורה של מיכלאנג'לו צ'רקואוצי ברומא ולואיג'י גרזי במהלך מגוריו בפריז.

## יצירתו
וינסנט אדרייאנסן היה צייר קרבות פורה מאוד. ז'אנר זה היה פופולרי מאוד באמצע המאה ה-17 ברומא. הסגנון שלו ממקם אותו בין זה של קבאלאר ד'ארפינו לאנטוניו טמפסטה לבין הסגנון הבארוקי יותר של פטר פאול רובנס לבין החידושים הבארוקיים של צייר הקרב המוביל ברומא, הצרפתי ז'אק קורטוי. תכונות אלה ניכרות בקרבות הפרשים על גשר. בעבודה זו אדרייאנסן השיג תיאור חי של התנגשות פרשים על גשר. בתיאור הסוסים והרוכבים הרבים בסצנה יש דינאמיות בולטת אבל נותנת תחושה שתנועתם הוקפאה באופן מלאכותי.

## קישורים חיצוניים

## הערות שוליים

קטגוריה:ציירי תור הזהב של הולנד
קטגוריה:ציירים פלמים
קטגוריה:ילידי 1595
קטגוריה:נפטרים ב-1675
קטי דור

**קטי דור** (נולדה ב-3 בספטמבר 1966) היא עיתונאית ישראלית. משמשת כראש דסק הבריאות בערוץ "כאן 11" של תאגיד השידור הישראלי.

## ביוגרפיה
קטי דור נולדה בישראל בשנת 1966 בשם **קטי חרדון** להורים יוצאי עיראק שעלו לישראל בשנת 1950. היא הכתבת לענייני בריאות של ערוץ "כאן חדשות" ולפניו של ערוץ 11 וערוץ 1. תוך כדי עבודתה זכתה לבקיאות רבה בענייני בריאות ומחלות ומניעתן. היא נשואה לקולנוען חן שיינברג, גרה בתל אביב ואם לשני ילדים.

דור למדה באוניברסיטת בן-גוריון ובאוניברסיטת תל אביב.

אחד מסרטיו של בעלה הוא הסרט "קטי" משנת 2005. הוא התחיל לצלם את הסרט בזמן שקטי דור דיווחה על פיגוע טרור בירושלים ובאותה עת דיווחה על פרשת רמדיה. היה זה כאשר היא ציפתה להולדת בנם הבכור והסרט המשיך בתיאור השנה הראשונה של הילד ובהתנגשות של האימהות עם הקריירה הציבורית.

## אירועים מיוחדים
בשנת 2006 הופיעה דור בתפקיד עצמה ככתבת בסרט הקולנוע הישראלי "ימים קפואים" המספר על סוחרת סמים חסרת בית ההולכת ומתערערת לאחר שהיא מאמצת לעצמה את חייו של פצוע פיגוע שפגשה באינטרנט.

ב-20 במרץ 2018 נפצעה דור בתאונת דרכים, עת שעשתה את דרכה לבית החולים איכילוב לצורך צילום כתבה. היא עברה במעבר חצייה ונדרסה על ידי רכב חולף. היא אושפזה בבית החולים איכילוב ומצאה את עצמה מאושפזת בבית החולים שבו הייתה אמורה לצלם את הכתבה. "מצבי טוב. אני הכי מזועזעת מזה שהאיש שדרס אותי נסע נגד כיוון התנועה כדי לקנות מיץ, כי פשוט לא היה לו כוח ללכת ברגל", סיפרה ל-ynet, "הוא דרס אותי והעיף אותי לגמרי. כמה דקות לפני זה העברתי את הבת שלי במעבר חצייה - אם דריסה כזו הייתה קורית לילד, הוא לא היה עומד בזה".

בשנת 2018 קיבלה אות הוקרה מעמותת "חן לפריון", שהיא עמותה שמטרתה לעזור לזוגות הסובלים מבעיות אי פוריות. האות ניתן לה על הטיפול העיתונאי שלה בפעילות העמותה. דור פרסמה סדרת פרסומים בתחום הפריון בשידורי תאגיד השידור הציבורי. את האות קיבלה במסגרת ערב חגיגי לציון עשרים שנות פעילות לעמותה וארבעים שנה מאז נולדה התינוקת הראשונה בעולם מהפריית מבחנה.

## כתבות רפואיות
*בשנת 2012 חשפה דור, בכתבה בשני חלקים, כי מרבית בתי-החולים בארץ הם מקום מסוכן שניתן להידבק בו בחיידקים אלימים ובמקרים לא מועטים, אף למות מהם.
*בשנת 2014 חשפה במהדורת "מבט" היערכות לקויה למקרה שיתגלה חולה אבולה בישראל לדבריה "משרד הבריאות חייב להיות יותר מהיר ולתת מענה ברמת התשתיות הטובות ביותר, כדי שאם יתגלה חולה בישראל, נגיף האבולה לא יתפשט".
*ביוני 2019 שודרה במהדורת החדשות של כאן 11 כתבה של דור על כשלים ביחידה לקנאביס רפואי של משרד הבריאות.

## קישורים חיצוניים

* 

## הערות שוליים

קטגוריה:נשות טלוויזיה ישראליות
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:כתבי בריאות ישראלים
קטגוריה:ישראליות שנולדו ב-1966
קטגוריה:ישראלים שנולדו ב-1966
שחמט לעיוורים ולקויי ראייה

250px|ממוזער|שמאל|לוח שחמט המותאם לעיוורים ולקויי ראייה
**שחמט לעיוורים ולקויי ראייה** הוא גרסה של משחק השחמט, המאפשרת לשחמטאים עיוורים או לקויי ראייה ליטול בו חלק.

## חוקי המשחק
חוקי משחק השחמט הרגילים חלים על המשחק. בנוסף להם חלים כללי ההתאמה הבאים:
* במשחק שבו משתתפים שחקן ללא לקות ראייה ושחקן עיוור או לקוי ראייה יכול כל אחד מהם לדרוש שהמשחק יתנהל על גבי שני לוחות: השחקן לקוי הראייה ישתמש בלוח משחק וכלי משחק המותאמים למצבו, והשחקן ללא לקות ראייה יוכל להשתמש בלוח שחמט וכלי שחמט רגילים
* לוח השחמט המותאם לבעלי לקות ראייה יהיה בממדים של 20 X 20 סנטימטר לפחות. כל הריבועים השחורים בו יהיו בולטים כדי 3 עד 4 מילימטר מעל הריבועים הלבנים, כך שהשחקן לקוי הראייה יוכל להבדיל ביניהם על ידי מישוש. במרכז כל ריבוע בלוח קיימת גומה עגולה
* בתחתית כל כלי משחק המותאם ללקויי ראייה קבוע פין בולט הנתקע בגומה שבריבוע על גבי לוח השחמט לשם ייצוב הכלי על גבי הלוח
* בראשו של כל כלי משחק שחור המותאמים ללקויי ראייה קבועה בליטה, המאפשרת לשחקן להבדיל על ידי מישוש בינם לבין הכלים הלבנים
* לאחר כל מהלך במשחק על שחקן להכריז בקול מהו המהלך שעשה והשחקן האחר יחזור עליו בקול. שחקן לקוי ראייה רשאי לתעד את המהלכים שנעשו באמצעות כתב ברייל או רשמקול במקום על גבי דף רישום מהלכים רגיל.
* מותר שימוש בשעון שחמט המותאם ללקויי ראייה בהתאם לתקן שנקבע
* שחקן לקוי ראייה רשאי להשתמש בשירותיו של עוזר שיזיז את הכלים על הלוחות וירשום את המהלכים עבורו.

## האגודה הבינלאומית לשחמט ברייל
הגוף המנהל את טורנירי השחמט בינלאומיים לעיוורים וללקויי ראייה הוא האגודה הבינלאומית לשחמט ברייל, שנוסדה על ידי הבריטי רג'ינלד בונהם (Reginald Bonham). ראשיתה הייתה ב-1951, עת אורגן לראשונה טורניר שחמט לעיוורים בהתכתבות. ב-1958 ארגנה האגודה טורניר לוח ראשון.

האגודה התפתחה לארגון בעל סניפים בחמישים מדינות. היא מארגנת אליפות העולם השחמט לעיוורים ואת אולימפיאדת השחמט לעיוורים.

האגודה מסונפת לפיד"ה וחברה בפדרציה הבינלאומית לספורט עיוורים. המטה שלה שוכן בעיירה הומברג (Homberg) במדינת הסן שבגרמניה.

## קישורים חיצוניים

* אתר האגודה הבינלאומית לשחמט ברייל
** כללי משחק השח לעיוורים

*
עיוורים
גביע העולם בכדורסל נשים 2018

**גביע העולם בכדורסל נשים 2018** היה תחרות גביע העולם בכדורסל נשים ה-18 שאורגנה על ידי פיב"א ונערכה בספרד בין 22 בספטמבר ל-30 בספטמבר 2018. המשחקים נערכו בסן קריסטובל דה לה לגונה ובסנטה קרוס דה טנריפה:

*סן קריסטובל דה לה לגונה - Pabellón Insular Santiago Martín (5,100 מקומות), שלבי הבית, שמינית הגמר ושלבי הגמר
* סנטה קרוס דה טנריפה - Palacio Municipal de Deportes (3,600 מקומות), שלבי הבית, שמינית הגמר

 זכתה באליפות בפעם העשירית בתולדותיה.

## הנבחרות המשתתפות

## שיטת המשחקים
תחילה התקיים השלב המוקדם בארבעה בתים. הקבוצות שזכו במקום הראשון בבית העפילו ישירות לרבע הגמר. הקבוצות שזכו במקומות 2–3 בבתים התמודדו בשיטת פלייאוף על ארבעה מקומות ברבע הגמר. בהמשך נערכו משחקים של רבע הגמר, חצי הגמר והגמר.

### משחקי הגמר
, ,  ו- זכו במקום הראשון בבית המוקדם והעפילו ישירות לרבע הגמר.

המשחקים נערכו בסנטה קרוס דה טנריפה ובסן קריסטובל דה לה לגונה.

**משחק הגמר:**

**המשחק על המקום השלישי:**

## שחקניות מצטיינות
* השחקנית המצטיינת -  בריאנה סטיוארט
* מלכת הסלים -  ליז קמבדג' - 23.8 נקודות למשחק
* מלכת הריבאונדים - אמה מיסמן - 10.7 ריבאונדים למשחק
* מלכת האסיסטים -  ג'ולי אלמנד - 8.2 בממוצע למשחק
### חמישיית האליפות
*  בריאנה סטיוארט
* דיאנה טאורסי 
* אסטו נדור 
* אמה מיסמן 
* ליז קמבג' 

## דירוג סופי

## קישורים חיצוניים
*

קטגוריה:תחרויות כדורסל ב-2018
קטגוריה:תחרויות כדורסל בספרד
קטגוריה:אליפויות העולם בכדורסל נשים
קטגוריה:2018 בספרד
הנסיך אודונה, דוכס מונטפראט

**הנסיך אודונה, דוכס מונטפראט** (באיטלקית: **Oddone Eugenio Maria di Savoia**; 11 ביולי 1846 - 22 בינואר 1866) היה נסיך איטלקי מבית סבויה, שבמהלך חייו הקצרים אצר אוספי אומנות וארכאולוגיה, הנכללים כיום באוספים של כמה מוזיאונים איטלקיים. 

## ביוגרפיה
אודונה נולד ב-11 ביולי 1846 בראקוניגי והיה ילדם הרביעי של ויטוריו אמנואלה השני, מלך איטליה ואשתו אדלהייד מאוסטריה. הוא לא היה ילד בריא, אך הוא היה אינטליגנטי בצורה יוצאת דופן. במהלך חייו הקצרים היה הנסיך עסוק בחקר האמנות ורכישת חפצים מיוון העתיקה ומרומא לעיר ג'נובה שנשארו במוזיאון לארכאולוגיה ליגוריאנית. יצירות אחרות שאודונה אסף ותרם מוצגות בגלריה לאמנות מודרנית של ג'נובה אשר נקראת בחלקה על שם הנסיך. אודונה חי את ארבע השנים האחרונות לחייו בג'נובה, בגלל האקלים המתון שהיטיב עם מצבו הגופני. 

כמלומד, הנסיך בא במגע עם אנשי תרבות מובילים ובהם הפסל סאנטו ורני, ששימש כיועצו וחברו, תמר לוקסורו, ופסקאלה דומניקו קמביאסו. אודונה נפטר בגיל 19 בארמון המלכותי בג'נובה זמן קצר לפני עלות השחר ב-22 בינואר 1866.

## אילן יוחסין

## קישורים חיצוניים

* 

קטגוריה:בית סבויה
קטגוריה:איטלקים שנולדו ב-1846
קטגוריה:נפטרים ב-1866
אמיליה פיתוח

**קבוצת אמיליה פיתוח (מ.עו.פ) בע"מ** (לשעבר: ח.ל. מימון ושירותים), היא חברת אחזקות תפעולית שמניותיה נסחרות בבורסה לניירות ערך בתל אביב. החברה הוקמה בשנת 1952 על ידי אמיל פלר.

קבוצת אמיליה פיתוח מחזיקה בכ-20 חברות פרטיות וציבוריות אשר מספקות שירותים ומוצרים לתעשייה ולמשק הישראלי בכלל מגזרי הפעילות: בניה ותשתיות, תעשייה תהליכית, מפעלי מזון, תעשיות ביטחוניות, אנרגיה וגז טבעי ועוד.

## היסטוריה
אמיליה פיתוח נוסדה בשנת 1952 כחברה פרטית בשם "מחסני ערובה וקרור כלליים" ועסקה בתפעול מחסני ערובה ועמילות מכס. בשנת 1982, לאחר שהשליטה בחברה נרכשה על ידי איש העסקים שאול אייזנברג, נרשמו מניות החברה למסחר בבורסה לניירות ערך בתל אביב והיא הפכה לחברה ציבורית. החברה הוחזקה על ידי אייזנברג באמצעות חברת ההשקעות "פריון" שבעצמה הוחזקה על ידי החברה לישראל. באפריל 1991 שם החברה שונה ל"ח.ל. מימון ושירותים".

בינואר 2000, רכש איש העסקים שמואל גנץ את השליטה בחברה ושנה אחר כך מכר אותה לעודד פלר. באוגוסט 2001 שינתה החברה שוב את שמה, לשמה הנוכחי, לאחר שמוזגה עם חברת "מ.צ. הרשקו השקעות" ומאז החלה לפעול כחברת החזקות.

בסוף 2001 רכשה את השליטה בחברות "פלסטו-שק" קרגל ו"מור תעשיות פלסטיק" וב-2007 מכרה אותם לחברת קרגל.

ב-2005 רכשה השליטה בחברת "אדומים תוספי מזון", וב-2007 מכרה אותה לחברת פרוטרום.

ב-2009 מכרה פריגו את עסקי מוצרי הצריכה (לרבות נקה) לקבוצת אמיליה פיתוח. לאחר כשבועיים, בנובמבר 2009, חברת סנו, באמצעות חברת קוסמופארם שבבעלותה, רכשה מקבוצת אמיליה את כל מותגי "קרליין" לרבות "נקה 7". עם זאת מפעל החברה בירוחם נשאר בבעלות אמיליה פיתוח, שמו שונה ל"זוהר קוסמטיקס", והוא התמקד בייצור מוצרי קוסמטיקה במותג פרטי לרשתות קמעונאיות בארצות הברית. ב-2022 סגרה החברה את המפעל.

בדצמבר 2015 רכשה את השליטה במנדלסון תשתיות תמורת כ-100 מיליון שקל. ביולי 2018 רכשה את השליטה בחברת אוברסיז קומרס תמורת כ-131 מיליון שקל.

בשנת 2017 מונה יוסי (יוסף) שחק ליושב ראש דירקטוריון החברה. משרדיה הראשיים של החברה שוכנים בחיפה.

## תחומי פעילות
פעילותה של אמיליה מתקיימת על ידי שלוש קבוצות אשר כל אחת מהן אחראית על מגזר פעילות אחר.

* **מגזר שירותים לתעשייה** - קבוצת כימוביל: מספקת שירותים ומוצרים לתעשייה כגון אספקת חומרי גלם, הובלה בצובר, אחסנה, טיפול בפסולות ושירותי מעבדה מגוונים, זאת על ידי חברות הבת כימוטל, דיפוכם, בקטוכם, טביב, המבדקה הכימית ודרך המעבדה.

* **מגזר לוגיסטיקה** – קבוצת אוברסיז: מספקת שירותים 'מהנמל אל המדף' על ידי הפעלת מחסני ערובה ומחסנים חופשיים בעורפי נמלי חיפה ואשדוד ובנתב"ג על ידי חברת אוברסיז קומרס, ושירותי שינוע והפצה בפריסה ארצית על ידי חברת אוברסיז שינוע.

* **מגזר הולכת זורמים ומתכות** – קבוצת מנדלסון תשתיות ותעשיות: עוסקת ביבוא, הפצה ויצור של מגוון רחב של צינורות, מגופים, שסתומים, מערכות כיבוי אוויר ואש, מוצרי אינסטלציה, מתכות ייחודיות לתעשייה הביטחונית ועוד. תחת קבוצה זו פועלות חמש חברות: מנדלסון, אלכסנדרוביץ'. פלעד, פרופילון ומנדלסון מתכות איכות.

## בעלי עניין
בתקפיד יו"ר דירקטוריון הקבוצה מכהן יוסי שחק, ויעל פלר – טל מכהנת כמנכ"לית הקבוצה. כ-86.08% ממניות הקבוצה מוחזקות על ידי עודד פלר ושאר המניות הן בידי הציבור.

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות החזקות ישראליות
קטגוריה:חיפה: חברות
קטגוריה:ישראל: חברות שהוקמו ב-1952
נמל התעופה הבין-לאומי וולגוגרד

**נמל התעופה הבין-לאומי וולגוגרד-גומראק** (ברוסית: **Международный Аэропорт Волгоград-Гумрак**) הוא נמל תעופה הממוקם כ-15 ק"מ צפונית-מערבית למרכז העיר וולגוגרד שבדרום מערב רוסיה.

## היסטוריה
נמל התעופה נבנה בשנת 1952 על בסיס שדה תעופה צבאי גומראק לשעבר, שהיה קיים מסוף שנות ה-20 של המאה ה-20. בית הספר הצבאי לטיס בסטלינגרד התבסס בשדה התעופה לפני קרב סטלינגרד והעברת בית הספר לאזור קוסטנאי ברפובליקה הסוציאליסטית הסובייטית האוטונומית של קזחסטן. שימש בידי הארמייה השישית הגרמנית כמחסן דלק ואספקה (יחד עם שדה התעופה פיטומניק) במהלך קרב סטלינגרד בשנים 1942–1943.

לאחר נפילתו של פיטומניק
ב-17 בינואר 1943, גומראק היה היחיד מבין שבעה שדות תעופה סביב סטלינגרד שעדיין בידי גרמניה. ב-22 בינואר המריא מטוס היינקל He 111 אחרון את שדה התעופה עם 19 חיילים פצועים, הטיסה האחרונה מתוך סטלינגרד של הארמייה השישית.

נמל התעופה גומראק נכבש בסופו של דבר על ידי האוגדת הרובאית 293 ב-23 בינואר, והשאיר את הארמייה השישית ללא שום אמצעי לתמיכה ישירה. לאחר קרב מוסקבה הוחזר בית הספר לנמל התעופה. במאי 1946 הועבר בית הספר למחוז הצבאי המערבי סיבירי בעיר אוב שבמחוז נובוסיבירסק.

## קישורים חיצוניים

*  

## הערות שוליים

וולגוגרד
קטגוריה:וולגוגרד
איי טרייס

**איי טרייס** (באנגלית: **Trice Islands**) היא קבוצה של איים קטנים המכוסים בקרח, במצר פיקוק, מדרום לאי ת'רסטון בארץ אלזוורת', שבאנטארקטיקה.

האיים מתנשאים מעל פני השטח של מדף הקרח אבוט, המכסה את מצר פיקוק.

האיים ממוקמים בסמוך ממערב לנקודת אוואנס שבחוף הדרומי של האי ת'רסטון.

## היסטוריה
### גילוי ומיפוי האיים

האיים מופו לראשונה בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה, בעונת המחקר (הקיץ האוסטרלי) 1946–1947.

### מקור השם

שמם של האיים ניתן להם על ידי הוועדה המייעצת לשמות אנטארקטיים.

האיים נקראים על שמו של על שמו של ג'ק ל. טרייס (Jack L. Trice), שהיה מטאורולוג בתחנת בירד בין השנים 1964 - 1965.

## קישורים חיצוניים
* איי טאייס באתר הסקר הגאולוגי של ארצות הברית
* איי טרייס באתר הגאזט האנטארקטי של ממשלת אוסטרליה
* איי טרייס באתר הגאזט האנטארקטי המשווה SCAR של ממשלת אוסטרליה
* תצלום לוויין של איי טרייס
* איי טרייס באתר marineregions
* מחשבון מרחקים - המרחק מאיי טרייס לאתרים סמוכים

## הערות שוליים

טרייס
טרייס
פיאג'ו ליברטי

**פיאג'ו ליברטי**(באיטלקית: **Piaggio Liberty**), הם סדרות של קטנועים מתוצרת יצרנית הרכב הדו-גלגלי **[[פיאג'ו]]** אשר מיוצרים באיטליה משנת 1997

## דגמים
* "פיאג'ו ליברטי 50"
* "פיאג'ו ליברטי 125"
* "פיאג'ו ליברטי 150"
* "פיאג'ו ליברטי 200"

## ממאפייני "פיאג'ו גרילו"
* שלדה - מסגרת פלדה צינורית.
* מנוע - 1 צילינדרים, מנוע שתי פעימות, עם חלוקה מסתובבת.
* מנוע קירור אוויר.
* תמסורת - וריומטיק.
* הצתה אלקטרונית.
* בלמים: קדמי-דיסק 220 מ"מ, אחורי -תוף 140 מ"מ
* מתלים - מתלה קדמי: מזלג טלסקופי 32 מ"מ, מתלה אחורי: זרוע עם בולם בודד.
* צמיגים: קדמי: 110/80-14,  אחורי:  90/80-16.  
* קיבולת מכל דלק - 6.0 ליטר.
* בשנים 2004 ו-2009 עבר הדגם מתיחות פנים.
* משנת 2006 משווק דגם "Liberty S".

## תמונות

קובץ:Piaggio Liberty meter.jpg |"פיאג'ו ליברטי" - מבט ל-לוח מחוונים 
קובץ:Piaggio Liberty 01.jpg |"פיאג'ו ליברטי", שנת 2001 
קובץ:Piaggio Liberty 05.jpg | "פיאג'ו ליברטי" 
קובץ:Piaggio Liberty Poste Italiane a Rovigo.jpg | "פיאג'ו ליברטי" בשרות הדואר האיטלקי  


## ראו גם
* פיאג'ו
* פיאג'ו זיפ

## קישורים חיצוניים

* 

## הערות שוליים

קטגוריה:כלי רכב שהושקו ב-1997
קטגוריה:כלי רכב איטלקיים
קטגוריה:כלי רכב דו-גלגליים
קטגוריה:פיאג'ו
קטגוריה:קטנועים
משפחה בהנפקה

**משפחה בהנפקה** היא קומדיית מצבים לילדים ונוער שהחלה את שידוריה ב-22 במרץ 2020 לצופי HOT.

ב-19 בדצמבר 2019, טרם תחילת שידורי הסדרה, פורסם כי היא נמכרה לחברת ההפקות הצרפתית Samka אשר תפיק גרסה צרפתית לסדרה.

## עלילה
משפחת כהן היא משפחה ממוצעת, אך ביום אחד משתנים חייה של המשפחה כשהרעיון לסטארטאפ של בתם האמצעית מאיה (בר מיניאלי) מקבל השקעה של 2 מיליון דולר מקרן הון סיכון. מאיה חושבת שתוכל לפעול באופן עצמאי אך מתאכזבת לגלות שבשל גילה הצעיר היא עדיין תלויה בהוריה בכל הנסיבות המשפטיות ואי לכך הוריה הופכים להיות חלק מהמיזם. המצב החדש משנה את יחסי הכוחות בבית המשפחה שמתגייסת כולה לטובת הסטארטאפ והופכת אותו לעסק משפחתי. החלום הגדול להשיג כסף רב גורמת לכל אחד מבני הבית להתנהג בצורה קיצונית מהיחס של כל אחד מהם לכסף.
הסטארט אפ של מאיה ממוקם בבית המשפחה ברעננה כדי שמאיה תמשיך את לימודיה כרגיל, מכניס אל הבית את לב (שחר טבוך) איש מחשבים מוכשר שיעזור בדברים הטכניים של המיזם. מי שיפקח על כל המיזם הוא אדי זמיר (מיכאל הנגבי) הייטקיסט אוהב לסדר כל בעיה בגיליון אלקטרוני ולבדוק רווחים, מטרתו העיקרית של אדי היא להגיע עם המיזם של מאיה להנפקה ולאקזיט.

## דמויות
* **שאול כהן** (דביר בנדק): אב המשפחה. מורה לנהיגה שהיה בעבר במעמד של האיש הקובע מוצא את מעמדו משתנה ללא רלוונטי.
* **חגית כהן** (דנה אברהם-סמו): אם המשפחה אשר בטוחה שההצלחה של מאיה היא בזכותה אבל אין לה מספיק ביטחון או כישרון לעשות עם זה משהו. לקראת סוף הסדרה מתחילה ללמוד להשקיע בבורסה.
* **מאיה כהן** (בר מיניאלי): הבת האמצעית במשפחת כהן, מקבלת הצעה של 2 מיליון דולר לטובת הסטארט-אפ שלה. בסוף הסדרה היא מקבלת הצעה לעבור לחממה לגידול סטארטפיסטים צעירים בסן פרנסיסקו ולבסוף מחליטה לוותר וללמוד בחממה לגידול סטארטפיסטים צעירים בארץ.
* **דוד כהן** (קווין רובין): האח הבכור והמוצלח. מעמדו משתנה כאשר מאיה מקבלת את הסטראט-אפ, והוא יורד מגדולתו ומאבד את מקומו בבית.
* **מיקה כהן** (שירן דורון): בת הזקונים שמנהלת את העולם דרך הפלאפון והרשתות החברתיות.
* **לב** (שחר טבוך): מתכנת נכנס לבית המשפחה על מנת לעזור בצד הטכני של סטארטאפ של מאיה. מאוהב במאיה. בן להורים גרושים. עבר בעברו בסניף גוגל בסין ויש לו מחשב בעל בינה מלאכותית שמשמש לו כחבר.
* **אדי זמיר** (מיכאל הנגבי): הייטקיסט. משקיע 2 מיליון דולר באפליקציה של מאיה. גר עם הוריו.
* **שירה** (עמנואל לוי): חברה של מאיה.
* **סמדר** (יעל לבנטל): אימה של שירה שהתחברה עם דוד כשהוא החליט לשבור שיא גינס בהרכבת פאזל בן מספר רב של חלקים.

## קישורים חיצוניים

* 
* משפחה בהנפקה – בקרוב ב-HOT בידור HOT MAGAZIN
* 

קטגוריה:סדרות טלוויזיה ישראליות
קטגוריה:סדרות טלוויזיה ישראליות לילדים
קטגוריה:סדרות קומיות ישראליות לילדים
קטגוריה:קומדיות משפחתיות ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:HOT: תוכניות וסדרות
רכס פריקלי (אנטארקטיקה)

**רכס פריקלי** או **מצוק פריקלי** (באנגלית: **Prickly Ridge**; מילולית: הרכס הדוקרני) הוא רכס מעוגל מכוסה קרח, בדרום האי ת'רסטון בארץ אלזוורת' שבאנטארקטיקה.

הרכס מצוי 6.4 קילומטרים ממערב לראש שלטון.

מעל הרכס המכוסה קרח בולטים נונאטקים קטנים, שהגדול בהם הוא נונאטאק בלקנאפ.

## היסטוריה

### גילוי ומיפוי הרכס
הרכס מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1966.

### מקור השם
שמו של הרכס ניתן לו על ידי הוועדה המייעצת לשמות אנטארקטיים.

שמו של הרכס תיאורי (מראה הנונאטאקים הבולטים ממנו דומה לקיפוד דוקרני).

## קישורים חיצוניים

* רכס פריקלי באתר הסקר הגאולוגי של ארצות הברית
* רכס פריקלי באתר הגאזט האנטארקטי המשווה SCAR של ממשלת אוסטרליה
* מפת אזור רכס פריקלי

## הערות שוליים

פריקלי